Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 145

5. A Bizottság a rendelkezésre álló költségvetési keretek függvényében előlegátutalást teljesít a SAPARD eurószámlára. Ez az előleg, amely több részletben is teljesíthető, nem haladhatja meg a Magyar Köztársasággal szemben vállalt, az első Éves Pénzügyi Megállapodásban meghatározott éves kötelezettségvállalás 49%-át. Az előlegátutalást a Program elfogadását követően, jelen Megállapodásnak és az első Éves Pénzügyi Megállapodásnak a megkötése után teljesítik, feltéve, hogy a SAPARD hivatal akkreditációjára vonatkozó, ezen melléklet 3. Cikke (1) bekezdésében hivatkozott Határozatot meghozták. Az átutalt összeget a felmerült kamatokkal együtt euróban vissza kell fizetni, ha a Bizottsághoz az előlegátutalás első részletének napjától számított 18 hónapon belül nem érkezik olyan elfogadható időközi átutalási igénylés, amely megfelel ezen melléklet 9. Cikkének. Amennyiben az előlegátutalás nem éri el a 49%-ot, ezen melléklet 8. Cikke (1) bekezdésének b) albekezdésében hivatkozott, még el nem számolt költségnyilatkozatok összege alapján kérelem terjeszthető elő a Bizottság felé további előlegátutalás érdekében, a megadott határon belül. A Bizottság a rendelkezésére álló költségvetési keretek függvényében a jelzett igény alapján további előlegátutalást teljesít a számlára. A Program időtartama alatt a Nemzeti Programengedélyező csak arra használhatja az átutalásokat, hogy a jelen Megállapodással összhangban lévő kiadásokra vonatkozóan fizesse ki a Közösség hozzájárulását. Az átutalások összes kamatát a Program finanszírozására kell felhasználni.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes